প্রতিবন্ধীদের ভাতা বৃদ্ধি করা হবে: সমাজকল্যাণ মন্ত্রী
সমাজকল্যাণ মন্ত্রী মো. নুরুজ্জামান আহমেদ বলেছেন, সরকারি চাকরিতে প্রতিবন্ধী কোটা বহাল রয়েছে। বর্তমান সরকার প্রতিবন্ধীদের ভাতা বৃদ্ধিতে কাজ করে যাচ্ছে।







রোববার দুপুরে গাজীপুরের টঙ্গীতে প্রতিবন্ধীদের দ্বারা পরিচালিত মৈত্রী শিল্পের উৎপাদন কার্যক্রম পরিদর্শন ও মেধাবী প্রতিবন্ধী শিক্ষার্থীদের বৃত্তি প্রদান শেষে তিনি এসব কথা বলেন।




মন্ত্রী বলেন, প্রধানমন্ত্রী প্রতিবন্ধীদের ব্যাপারে খুবই সহানুভূতিশীল। তিনি প্রতিবন্ধীদের উন্নয়নে নানামুখী পদক্ষেপ গ্রহণের জন্য সংশ্লিষ্ট দফতরকে নির্দেশনা দিয়েছেন।
মন্ত্রী দুপুরে মৈত্রী শিল্প ভবনে পৌঁছুলে প্রতিষ্ঠানের নির্বাহী পরিচালক সেলিম খান, অতিরিক্ত জেলা ম্যাজিস্ট্রেট মশিউর রহমান তাকে স্বাগত জানান।
তিনি প্রতিবন্ধীদের বিভিন্ন কার্যক্রম পরিদর্শন ও আলোচনা সভায় অংশ নেন। পরে ১০ জন মেধাবী প্রতিবন্ধি শিক্ষার্থীকে বৃত্তি প্রদান করেন।
এ সময় সমাজকল্যাণ মন্ত্রণালয়ের প্রতিমন্ত্রী শরীফ আহমেদ, মন্ত্রণালয়ের সিনিয়র সচিব মিজ জুয়েনা আজিজ, গাজীপুর সমাজসেবা বিভাগের উপ-পরিচালক আনোয়ারুল করিমসহ সমাজকল্যাণ মন্ত্রণালয়ের ঊর্ধ্বতন কর্মকর্তা ও কর্মচারীরা উপস্থিত ছিলেন।

সমাজকল্যাণ মন্ত্রী মো. নুরুজ্জামান আহমেদ বলেছেন, সরকারি চাকরিতে প্রতিবন্ধী কোটা বহাল রয়েছে। বর্তমান সরকার প্রতিবন্ধীদের ভাতা বৃদ্ধিতে কাজ করে যাচ্ছে।